Florijan Jovanov skrifaði í dag undir tveggja ára samning við körfuknattleiksdeild Hamars , en hann lék með liði FSu á síðasta tímabili í 1. deildinni . Jovanov er fjölhæfur 27 ára leikmaður sem getur bæði spilað á vængnum og leyst stöðu framherja . Á síðasta tímabili skoraði hann að meðaltali 13,7 stig í leik og tók 7,5 fráköst . „ Við teljum Florijan vera einn af þeim leikmönnum sem á hvað mest inni frá því á síðasta tímabili . Í góðu flæði og skipulagi þá getur hann orðið algjör lykill að góðum árangri í vetur , “ segir Máté Dalmay , þjálfari Hamars , í færslu á Facebooksíðu deildarinnar .